ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
নেশার বস্তু ব্যবহারের ফলে শারীরিক ব্যাধি এবং আচরণগত আসক্তির মতো রোগ মোকাবিলায় গুণমানসম্পন্ন চিকিৎসা নির্দেশিকার বই প্রকাশ ডঃ হর্ষ বর্ধনের
নয়াদিল্লি, ২৯ জুলাই, ২০২০
নেশার বস্তু ব্যবহারের ফলে শারীরিক ব্যাধি এবং আচরণগত আসক্তির মতো রোগ মোকাবিলার লক্ষ্যে কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ গুণমানসম্পন্ন চিকিৎসা নির্দেশিকা শীর্ষক একটি বই প্রকাশ করেছেন। ভিডিও কনফারেন্সের মাধ্যমে এই বইটি প্রকাশ করেন তিনি। অনুষ্ঠানে উপস্থিত ছিলেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
কেন্দ্রীয় স্বাস্থ্যমন্ত্রী বলেন, অ-সংক্রামক ব্যাধি যেমন, হৃদরোগ, ক্যান্সার, সড়ক দুর্ঘটনার ফলে মানসিক আঘাতের মতো রোগের সঙ্গে মাদক ব্যবহারের ক্ষতিকারক যোগাযোগ রয়েছে ।তিনি বলেন, জুয়ো খেলা, ঘন ঘন কেনাকাটা করা, সাইবার সম্পর্ক, সাইবার যৌন আসক্তি, পর্ণোগ্রাফি দেখা, অনলাইন গেম খেলা- এই ধরনের বিষয়গুলি সাধারণত আচরণগত আসক্তির সঙ্গেই জড়িত। এই রোগের চিকিৎসার জন্য একটি গুণমানসম্পন্ন চিকিৎসা নির্দেশিকার প্রয়োজন রয়েছে। তাই, এই বইটি প্রকাশ করা হয়েছে। এখানে নেশার সামগ্রী ব্যবহারের ফলে শারীরিক ব্যাধি এবং আচরণগত আসক্তির মতো বিষয়গুলি চিকিৎসার আওতাভুক্ত করা হয়েছে।
কোভিড-১৯-এর সময় এই ধরনের রোগ মোকাবিলার ওপর গুরুত্ব আরোপ করে ডঃ হর্ষ বর্ধন বলেন, ২০২০ সালের বিশ্ব মাদক বিরোধী সংস্থার রিপোর্ট অনুযায়ী দেখা গেছে যে, কোভিড-১৯-এর আগে থেকেই এই রোগে আক্রান্ত ব্যক্তিরা বিভিন্ন কারণে ভুগতেন। অর্থনৈতিক মন্দার ফলে মাদকের ব্যবহারের দিকেও তাঁদের ঝুঁকতেও দেখা গেছে। কেন্দ্রীয় মন্ত্রী বলেন, ধূমপায়ীদের মধ্যে কোভিড-১৯-এর সংক্রমণের প্রবণতা বেশি। এমনকি, অ্যালকোহলের নেশাগ্রস্থদের এই সংক্রমণের প্রবণতা বাড়তে পারে। কারণ এগুলির জন্য শরীরে রোগ প্রতিরোধ ক্ষমতা কমে আসে।
শারীরিক ব্যাধি ও আচরণগত আসক্তির মোকাবিলায় চিকিৎসকদের সাহায্যার্থে কেন্দ্রীয় স্বাস্থ্য ও পরিবারকল্যাণ মন্ত্রক এই নির্দেশিকাটি তৈরি করেছে। এই নির্দেশিকা সম্বলিত বইটি শারীরিক ব্যাধি ও আচরণগত আসক্তির চিকিৎসায় সহায়তা করবে ও দেশকে সুস্বাস্থ্য, সুখ এবং সমৃদ্ধির পথে এগিয়ে নিয়ে যাবে বলেও আশা প্রকাশ করেন কেন্দ্রীয় মন্ত্রী। এই বইটির বিষয়ে আঞ্চলিক, জাতীয় এবং আন্তর্জাতিক স্তরে প্রচার করা হবে। প্রয়োজনে চিকিৎসকদের ডিজিটাল মাধ্যমে এই নির্দেশিকার বিষয়ে প্রশিক্ষণ দেওয়ার ব্যবস্থা করা হবে। কেন্দ্রীয় মন্ত্রী বলেন, কোভিড-১৯ মোকাবিলায় সাধারণ মানুষের মধ্যে আচরণগত পরিবর্তন আনতে বিশেষ উদ্যোগ নেওয়া হয়েছে। এক্ষেত্রে গণমাধ্যমগুলি গুরুত্বপূর্ণ ভূমিকা পালন করছে বলেও তিনি উল্লেখ করেন। সাধারণ মানুষের জীবনযাত্রার এবং আচরণগত পরিবর্তন আনতে বিভিন্ন স্বেচ্ছাসেবী সংগঠনকে এগিয়ে আসার আহ্বান জানান তিনি। কেন্দ্রীয় মন্ত্রী বলেন, এই মাদকাসক্তি এবং আচরণগত আসক্তি থেকে সমাজকে মুক্ত করতে পারলে প্রধানমন্ত্রী শ্রী নরেন্দ্র মোদীর নতুন ভারতের স্বপ্ন বাস্তবায়িত হবে।
এদিন অনুষ্ঠানে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে আধুনিক সমাজে দেশের যুব সম্প্রদায়ের জীবনযাত্রা এবং তাদের সমস্যা নিয়ে বক্তব্য রাখেন। তিনি বলেন, আচরণগত পরিবর্তন আসার ফলেই আত্মহত্যার মতো ঘটনা বৃদ্ধি পাচ্ছে। তাই মন্ত্রকের এই উদ্যোগকে স্বাগতও জানান তিনি। অনুষ্ঠানে কেন্দ্রীয় স্বাস্থ্য ও পরিবারকল্যাণ মন্ত্রকের বিশেষ আধিকারিক শ্রী রাজেশ ভূষণ, স্বাস্থ্য সচিব শ্রীমতী প্রীতি সুদান ও অন্যান্য শীর্ষ আধিকারিকরাও উপস্থিত ছিলেন।
(CG/SS/DM
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং-এর পৌরহিত্যে প্রতিরক্ষা সরঞ্জাম সংগ্রহ পরিষদের বৈঠকে ২৮,৭৩২ কোটি টাকার সমরাস্ত্র কেনার প্রস্তাব অনুমোদিত
নয়াদিল্লি, ২৬ জুলাই, ২০২২
ভারতীয় সেনাবাহিনীর জন্য বর্ধিত লক্ষ্যমাত্রায় আঘাত হানতে সক্ষম রকেটের গোলাবারুদ, উন্নত মিউনিশন টাইপ১ এবং ইনফ্যানট্রি কমব্যাট যানবাহন কেনার প্রস্তাব প্রতিরক্ষা সরঞ্জাম সংগ্রহ পরিষদ অনুমোদন করেছে। প্রতিরক্ষা গবেষণা ও উন্নয়ন সংগঠনের তৈরি এই সরঞ্জামগুলি কিনতে ব্যয় হবে মোট ৮৫৯৯ কোটি টাকা। বর্ধিত লক্ষ্যমাত্রার রকেটটি ৭৫ কিলোমিটার দূরের যেকোন লক্ষ্যবস্তুতে আঘাত হানতে সক্ষম।
সীমান্তবর্তী অঞ্চলে নিয়ন্ত্রণরেখা বরাবর শত্রুপক্ষের হানাদাররা দেশে ঢুকে বিভিন্ন নাশকতামূলক কাজে লিপ্ত হয়। এদের আটকাতে নিয়ন্ত্রণ রেখা বরাবর অঞ্চলে প্রহরারত সেনাবাহিনীর জওয়ানদের জন্য বিআইএস ৬ মানসম্পন্ন বুলেটপ্রুফ জ্যাকেট কেনা হবে। দেশে তৈরি এই জ্যাকেটগুলি আত্মনির্ভরতার পথে ভারতকে আরও একধাপ নিয়ে যাবে। বর্তমান যুগে যুদ্ধক্ষেত্রে ড্রোনের ব্যবহার অত্যন্ত গুরুত্বপূর্ণ। ভারতীয় সেনাবাহিনীর দক্ষতা বৃদ্ধির জন্য স্বয়ংক্রিয় পরিচালন ব্যবস্থাপনায় পরিচালিত ড্রোন কেনার উদ্যোগ নেওয়া হয়েছে।
পরিষদ গ্যাস টার্বাইন চালিত ১২৫০ কিলোওয়াট ক্ষমতা সম্পন্ন একটি জ্বালানী উৎপাদন ব্যবস্থাপনা কলকাতা যুদ্ধ জাহাজে বসানোর প্রস্তাবে অনুমোদন দিয়েছে। এই সরঞ্জামটিও দেশীয় সংস্থা প্রস্তুত করবে। উপকূলবর্তী অঞ্চলের নিরাপত্তা ব্যবস্থার উন্নতির জন্য ভারতীয় উপকূলরক্ষা বাহিনীকে ১৪টি দ্রুতগতির নজরদারি জাহাজ দেওয়া হবে। এই জাহাজগুলিও দেশে তৈরি হবে।
প্রতিরক্ষা মন্ত্রী শ্রী রাজনাথ সিং-এর পৌরহিত্যে প্রতিরক্ষা সরঞ্জাম সংগ্রহ পরিষদ ২৬ জুলাই অনুষ্ঠিত বৈঠকে সেনাবাহিনী, নৌবাহিনী এবং উপকূলরক্ষী বাহিনীর জন্য এই সরঞ্জামগুলি কেনার প্রস্তাবে অনুমোদন দেওয়া হয়। এর জন্য ব্যয় হবে ২৮,৭৩২ কোটি টাকা।
PG/CB/NS
(Visitor Counter : 127
অর্থমন্ত্রক
আর্থিক স্থিতিশীলতা বজায় রাখতে ও পিছিয়ে পড়া মানুষদের হাতে অর্থের যোগান নিশ্চিত করতে রিজার্ভ ব্যাঙ্কের দ্বিতীয় দফার একগুচ্ছ পদক্ষেপের ঘোষণা
নতুনদিল্লি, ১৭ এপ্রিল, ২০২০
‘মৃত্যুর মাঝে প্রাণের স্পন্দন থাকে, অসত্যের মাঝেও সত্য থাকে, অন্ধকারের মাঝেও আলো থাকে।’ -১৯৩১ সালের আক্টোবরে লন্ডনের কিংসলে হলে মহাত্মা গান্ধীর অভিভাষণ থেকে দেওয়া উদ্ধৃতি উল্লেখ করে রিজার্ভ ব্যাঙ্কের গভর্নর শ্রী শক্তিকান্ত দাস তাঁর বক্তব্য শুরু করেন। ওয়েবসাইটের মাধ্যমে বক্তব্য পেশের সময় তিনি জানান, রিজার্ভ ব্যাঙ্ক কোভিড-১৯ সংক্রামিত পরিস্থিতি নিবিড়ভাবে পর্যবেক্ষণ করছে। আমাদের লক্ষ্য হল বিশ্বব্যাপী এই মহামারি থেকে উদ্ভূত আর্থিক অবস্থার মোকাবিলা করা। সমগ্রভাবে অর্থনৈতিক খাতে কিছু জায়গায় বড় ধরনের পতন দেখা যাচ্ছে । একই সঙ্গে অন্ধকারের মধ্যে আশার আলোও নজরে আসছে। তিনি আশাপ্রকাশ করেন, সারা দেশ একজোট হয়ে এই পরিস্থিতির মোকাবিলা করতে পারবে।
এই লক্ষ্যে রিজার্ভ ব্যাঙ্ক কিছু পদক্ষেপ গ্রহণ করেছে। দীর্ঘ মেয়াদি লক্ষ্যে ৫০ হাজার কোটি টাকার একটি তহবিল গড়ে তোলা হবে। যার মাধ্যমে ছোট ও মাঝারি শিল্পোদ্যগী, ননব্যাঙ্কিং আর্থিক প্রতিষ্ঠানগুলিতে মূলধন যোগানো হবে। দীর্ঘমেয়াদী এই লক্ষ্যে ৫০ শতাংশ অর্থ ছোট এবং মাঝারি ননব্যাঙ্কিং আর্থিক সংস্থাগুলিকে এবং মাইক্রো ফিনান্স প্রতিষ্ঠানগুলিকে দেওয়া হবে। ৫০ হাজার কোটি টাকা নাবার্ড, স্মল ইন্ডাস্ট্রি ডেভলপমেন্ট ব্যাঙ্ক অফ ইন্ডিয়া এবং ন্যাশনাল হাউজিং ব্যাঙ্ককে দেওয়া হবে। এর ফলে কোভিড-১৯-এর ফলে সৃষ্ট আর্থিক পরিস্থিতিতে এই প্রতিষ্ঠানগুলিতে মূলধনের ঘাটতি থাকবে না।
রিভার্স রেপোরেট চার শতাংশ থেকে ২৫ বেসিস পয়েন্ট কমিয়ে তিন দশমিক সাত পাঁচ শতাংশ করা হচ্ছে। এরফলে ব্যাঙ্কগুলি তাদের বাড়তি মূলধন বিনিয়োগ করতে পারবে এবং বিভিন্ন শিল্পে ঋণ নিতে পারবে।
রাজ্য এবং কেন্দ্র শাসিত অঞ্চলগুলি কোভিড-১৯-এর ফলে যে আর্থিক সমস্যার সম্মুখীন হচ্ছে সেই কারণে প্রদেয় অগ্রিম অর্থের সীমা ৬০ শতাংশ বাড়ানো হয়েছে।
ব্যাঙ্কের অনু্ৎপাদক সম্পদের হিসেব করার সময় মোরাটোরিয়ামের সময়সীমা বাদ দিয়ে সম্পদের শ্রেণীবিন্যাস করা হবে। এর ফলে, ব্যাঙ্কগুলির হাতে যথেষ্ট সম্পদ থাকবে।
বর্তমান আর্থিক পরিস্থিতিতে যে সব ঋণ গ্রহিতার অ্যাকাউন্ট অনু্ৎপাদক সম্পদে পরিণত হতে চলেছে, সেই অ্যাকাউন্ট হোল্ডারদের আরও ৯০ দিন অতিরিক্ত সময় দেওয়া হবে।
সিদ্ধান্ত নেওয়া হয়েছে, ২০১৯-২০ অর্থবর্ষে বাণিজ্যিক এবং সমব্যায় ব্যাঙ্কগুলি যে লাভ করেছে, সেই লভ্যাংশ এই মুহূর্তে দিতে হবে না, এর ফলে ব্যাঙ্কের মূলধন বজায় থাকবে।
বিভিন্ন প্রতিষ্ঠানের লিকুইডিটির পরিমাণ বৃদ্ধি করতে রাষ্ট্রায়াত্ব ব্যাঙ্কগুলির জন্য লিকুইডিটির কভারেজের অনুপাত ১০০ শতাংশ থেকে কমিয়ে ৮০ শতাংশে করা হবে। পরর্বতী পর্যায়ে আবার দু-দফায় আগের অবস্থায় ফিরিয়ে আনা হবে।
বাণিজ্যিক রিয়েল এস্টেট প্রকল্পগুলির জন্য যে ঋণের ব্যবস্থা রয়েছে, তাদের ঋণ পরিশোধের সময়সীমা আরও একবছর বাড়ানো হবে।
আন্তর্জাতিক অর্থ তহবিলের অনুমান ২০২০ সালে বিশ্বজুড়ে আর্থিক মন্দা আরও বাড়বে। এই আর্থিক মন্দার মধ্যে ভারতের ইতিবাচক বৃদ্ধি হবে এক দশমিক নয় শতাংশ, যা জি-টোয়েন্টি গোষ্ঠীভুক্ত দেশগুলির মধ্যে সর্বোচ্চ।
আর.বি.আই.-এর এই ঘোষণার প্রশংসা করে প্রধানমন্ত্রী শ্রী নরেন্দ্র মোদী বলেন, এই ফলে নগদ টাকার যোগান বাড়বে এবং ঋণ দেওয়ার বিষয়টিও আরও উন্নত হবে। ব্যাঙ্কের এই পদক্ষেপ ক্ষুদ্র ব্যবসায়ী, অতিক্ষুদ্র, ক্ষুদ্র ও মাঝারি শিল্পোদ্যোগ কৃষক এবং দরিদ্রদের সাহায্য করবে। এই ঘোষণার ফলে রাজ্যগুলির বিভিন্ন কর্মকান্ডের জন্য প্রদেয় অগ্রিম অর্থের সীমা বাড়বে।
CG/CB
(
পরিবেশওঅরণ্যমন্ত্রক
কেন্দ্রীয় মন্ত্রিসভা স্টকহোম সমঝোতা অনুসারে নথিভুক্ত ৭টি স্থায়ী কার্বন সংক্রান্ত দূষিত পদার্থের বিষয়ে ব্যবস্থা গ্রহণের অনুমোদন দিয়েছে এবং ভবিষ্যতে এই প্রক্রিয়া বজায় রাখার জন্য প্রয়োজনীয় দায়িত্ব পালনের ক্ষমতা নিজের কাছে রাখার সিদ্ধান্ত নিয়েছে
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে স্টকহোম সমঝোতা অনুসারে নথিভুক্ত ৭টি স্থায়ী কার্বন সংক্রান্ত দূষিত পদার্থকে  নিষিদ্ধ করার বিষয়ে অনুমোদন দেওয়া হয়েছে। মন্ত্রিসভা এই রাসায়নিক পদার্থগুলির বিষয়ে প্রয়োজনীয় সিদ্ধান্ত গ্রহণের দায়িত্ব বিদেশমন্ত্রী এবং পরিবেশ, বন ও জলবায়ু পরিবর্তন মন্ত্রীর ওপর দিয়েছে।
স্টকহোম সমঝোতা মানুষের স্বাস্থ্য এবং পরিবেশ রক্ষার জন্য করা হয়েছে। এখানে পরিবেশ, জীব-জগতের ওপর বিরূপ প্রতিক্রিয়া সৃষ্টি করে এবং দীর্ঘমেয়াদী প্রতিক্রিয়া সৃষ্টি হতে পারে এ ধরণের রাসায়নিক পদার্থ- -কে চিহ্নিত করা হয়। ক্যান্সার, স্নায়ুতন্ত্রের সমস্যা, রোগ প্রতিরোধ জনিত নানা অসুখ, শিশুদের বিকাশে ব্যাঘাত ঘটানো এবং স্বাভাবিকভাবে শিশুর জন্মদানের মতো সমস্যা এইসব পিওপিএস-এর থেকে হয়ে থাকে। বৈজ্ঞানিক গবেষণা এবং সদস্য রাষ্ট্রগুলির মধ্যে আলাপ-আলোচনার মধ্যে দিয়ে এই পিওপিএস-গুলিকে তালিকাভুক্ত করা হয়।
১৯৮৬ সালের পরিবেশ  আইনের ধারা অনুসারে পরিবেশ, বন ও জলবায়ু পরিবর্তন মন্ত্রক স্থায়ী কার্বন সংক্রান্ত দূষিত পদার্থের নিয়ন্ত্রণ সংক্রান্ত নিয়মাবলীর বিষয়ে বিজ্ঞপ্তি জারি করেছে। পরিবেশ রক্ষা এবং মানুষের স্বাস্থ্য সংকটের প্রতি দায়বদ্ধতার জন্য এগুলি নিয়ন্ত্রণ করা হচ্ছে। যে ৭টি রাসায়নিক পদার্থ তৈরি, বিক্রি, ব্যবহার, আমদানি ও রপ্তনীর ওপর নিষেধাজ্ঞা জারি করা হয়েছে সেগুলি হল- ১) ক্লোরডেকন, ২)হেক্সাব্রোমোবাইফেনাইল, ৩)হেক্সাব্রোমোডাইফেনাইল ইথার ও হেক্টাব্রোমোডাইফেনাইল ইথার , ৪) টেট্রাব্রোমোডাইফেনাইল ইথার এবং পেন্টাব্রোমোডাইফেনাইল ইথার , ৫) পেন্টাক্লোরোবেঞ্জিন, ৬) হেক্সাব্রোমোসাইক্লোডোডেকেন, ৭) হেক্সাক্লোরোবিউটাডাইন। এগুলি স্টকহোম সমঝোতায় পিওপিএস তালিকাভুক্ত।
কেন্দ্রীয় মন্ত্রিসভা এই পিওপিএস-গুলির বিষয়ে সিদ্ধান্তের অনুমোদন দেওয়ার বিষয়ে ভারতের আন্তর্জাতিক ক্ষেত্রে পরিবেশ ও মানব স্বাস্থ্য রক্ষার বিষয়ে অঙ্গীকার প্রতিফলিত হয়। এর মাধ্যমে এটিও প্রকাশ হয় যে অনিচ্ছাকৃতভাবে বিভিন্ন রাসায়নিক পদার্থ উৎপাদন এবং সেগুলিকে সংগ্রহ করার বিষয়ে জাতীয় পরিকল্পনা গ্রহণের ক্ষেত্রে সরকার প্রয়োজনীয় ব্যবস্থা নেবে। এর মধ্য দিয়ে আন্তর্জাতিক স্তরে পরিবেশগত বিভিন্ন সুবিধার জন্য আর্থিক সম্পদ ভারত ব্যবহার করার সুযোগ পাবে।
২০০৬এর ১৩ই জানুয়ারি সংবিধানের ২৫এর ৪ ধারা অনুসারে ভারত স্টকহোম সমঝোতাকে অনুমতি দিয়েছে। তবে রাষ্ট্রসংঘের নীতির সঙ্গে সাযুজ্য রেখে বিভিন্ন রাসায়নিক পদার্থের অনুমোদন, গ্রহণযোগ্যতার ক্ষেত্রে নিজস্ব সিদ্ধান্ত নেওয়ার ক্ষমতা ভারতের রয়েছে।
CG/CB
(Visitor Counter : 119
কয়লামন্ত্রক
ভারতের বাণিজ্যিক কয়লা খনিগুলির জন্য তহবিল সংস্থান
নতুন দিল্লি, ২৬ জুন, ২০২৩
শক্তি ক্ষেত্রে চাহিদা মেটাতে ভারতকে সাহায্য করার প্রতিশ্রুতি পূরণের অঙ্গ হিসেবে এবং আত্মনির্ভর ভারত গঠনে প্রধানমন্ত্রী নরেন্দ্র মোদীর দিশা পূরণকে সফল রূপ দিতে কয়লা মন্ত্রক নতুন দিল্লিতে অংশীদারদের নিয়ে পরামর্শ শিবিরের আয়োজন করে। এর উদ্দেশ্য ছিল ভারতের বাণিজ্যিক কয়লা খনিগুলির জন্য তহবিলের সংস্থান। অনুষ্ঠানে সভাপতিত্ব করেন কয়লা মন্ত্রকের অতিরিক্ত সচিব ও মনোনীত কর্তৃপক্ষ শ্রী এম নাগারাজু। কয়লা খনি মালিক এবং ব্যাঙ্ক ও আর্থিক প্রতিষ্ঠানগুলির পদস্থ কর্তারা অনুষ্ঠানে উপস্থিত ছিলেন।
শ্রী এম নাগারাজু অনুষ্ঠানের শুরুতে বিশ্ব বাণিজ্যিক পরিস্থিতি এবং ভারতের কয়লা ক্ষেত্রে দৃষ্টিভঙ্গির উপর আলোকপাত করে কয়লা খনিগুলিতে অবিলম্বে অর্থলগ্নির উপর জোর দেন। তিনি বলেন, এখন পর্যন্ত নিলাম হওয়া ৮৭টি খনির ক্ষেত্রে অল্প কিছু সংখ্যক খনি আর্থিক যোগান পাচ্ছে। এক্ষেত্রে তিনি ব্যাঙ্ক এবং আর্থিক প্রতিষ্ঠানগুলিকে কয়লা ক্ষেত্রে আর্থিক যোগান বাড়ানোর উপর জোর দেন।
কয়লা মন্ত্রকের অধিকর্তা শ্রী অজিতেশ কুমার বাণিজ্যিক কয়লা খনিগুলি নিলাম প্রক্রিয়া এবং সক্ষম লগ্নিকারীদের নিয়ে একটি উপস্থাপনা তুলে ধরেন। ভারতীয় স্টেট ব্যাঙ্কের চিফ জেনারেল ম্যানেজার শ্রী অশোক শর্মা ব্যাঙ্কের বাণিজ্যিক কয়লা ক্ষেত্রে বিনিয়োগ নীতির কথা বলেন। আর্থিক পরিষেবা দপ্তরের অধিকর্তা ডঃ সঞ্জয় কুমার অনুষ্ঠানে ভাষণ দেন। তিনি আর্থিক পরিষেবা দপ্তর এবং অর্থ মন্ত্রক কয়লা খনিতে অর্থলগ্নিতে সহায়তা করছে বলে জানান।
এই আলোচনাচক্রের মূল লক্ষ্য ছিল বাণিজ্যিক কয়লা খনিগুলিতে অর্থলগ্নির প্রসার ঘটানো। এক্ষেত্রে সমস্ত অংশীদারদের মতামত এবং বক্তব্য জানতে চাওয়া হয়। কয়লা খনি যেহেতু মূলধন নির্ভর তাই কয়লা খনি মালিকরা এক্ষেত্রে আর্থিক সহায়তা পাতে নানা অসুবিধার দিক তুলে ধরেন। এছাড়াও কয়লা খনি বন্টনের ক্ষেত্রে কঠোর নিয়মকানুন এবং কয়লা খনিকে ঘিরে ব্যাঙ্কিং প্রতিষ্ঠানগুলির নেতিবাচক দৃষ্টিভঙ্গিও তুলে ধরা হয়। ব্যাঙ্কিং প্রতিষ্ঠানগুলি কয়লা খনিতে তাদের বিনিয়োগের সদিচ্ছার কথা জানিয়েছে। খনিগুলির আর্থিক সক্ষমতা এবং সেগুলি কতখানি বাণিজ্যিকভাবে সক্ষম ও লাভদায়ক হতে পারে সেই বিষয়গুলি ক্ষতিয়ে দেখে ব্যাঙ্কিং প্রতিষ্ঠানগুলি তাদের বিনিয়োগের ক্ষেত্রে নমনীয়তা বজায় রাখবে বলে জানায়।
এই প্রস্তাবগুচ্ছের উপর ভিত্তি করে মনোনীত কর্তৃপক্ষ আর্থিক প্রতিষ্ঠানগুলিকে কয়লা ক্ষেত্রে অর্থ বরাদ্দ বৃদ্ধি করতে বলেন। ব্যাঙ্ক ও আর্থিক প্রতিষ্ঠানগুলি কয়লা খনিতে বিনিয়োগের ক্ষেত্রে নোডাল অফিসার নিযুক্ত করতে পারেন। প্রাথমিক পর্যায়ে কয়লা খনি মালিকরা বিস্তারিত বাণিজ্যিক পরিকল্পনা তৈরি করবে এবং তা আর্থিকভাবে কতখানি সক্ষম তার বিভিন্ন দিক তুলে ধরে ব্যাঙ্কের কাছে লগ্নির প্রস্তাব নিয়ে যাবে বলে সিদ্ধান্ত হয়েছে।
CG/AB/SKD/
(Visitor Counter : 42
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১০২ কোটি ২৭ লক্ষেরও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৮.১৮ শতাংশ; ২০২০র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ১৪ হাজার ৩০৬ জন
ভারতে সক্রিয় সংক্রমিতের সংখ্যা ১ লক্ষ ৬৭ হাজার ৬৯৫
সাপ্তাহিক সংক্রমিতের হার ১.২৪ শতাংশ, যা গত ১ মাস ধরে ২ শতাংশের নীচে রয়েছে
নতুনদিল্লি, ২৫শে সেপ্টেম্বর, ২০২১
দেশে এ পর্যন্ত ১,০২,২৭,১২,৮৯৫ টি টিকার ডোজ দেওয়া হয়েছে। গতকাল টিকা দেওয়া হয়েছে ১২,৩০,৭২০ জনকে।
স্বাস্থ্যকর্মীদের মধ্যে ১,০৩,৭৮,২২৪ জন টিকার প্রথম ডোজ এবং ৯১,৫০,৮২২ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৬৯,৪৭৫ জন প্রথম ডোজ এবং ১,৫৭,২৭,৪৭২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪০,৭২,১৪,০৬৭ জন এবং দ্বিতীয় ডোজ পেয়েছেন ১২,৬২,৭৩,০৬৩ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,২০,৫৩,৮০১ জন। আর দ্বিতীয় ডোজ পেয়েছেন ৯,১১,৬৯,৫৩৬ জন। যাঁদের বয়স ৬০-এর ওপরে তাঁদের মধ্যে ১০,৮১,৩৭,৯৩০ জন প্রথম ডোজ এবং ৬,৩৯, ০৪,২৭৪ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৮ হাজার ৭৬২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৫ লক্ষ ৬৭ হাজার ৩৬৭ জন সুস্থ হয়ে উঠেছেন। জাতীয় আরোগ্য লাভের হার ৯৮.১৮ শতাংশ। ২০২০-র মার্চের পর এই হার সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ১৪হাজার ৩০৬ জন। গত ১২০ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৬৭ হাজার ৬৯৫ জন চিকিৎসাধীন। দেশে মোট সংক্রমিতের মাত্র ০.৪৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ৯ লক্ষ ৯৮ হাজার ৩৯৭টি নমুনা পরীক্ষা করা হয়েছে। এ পর্যন্ত দেশে ৬০ কোটি ০৭ লক্ষ ৬৯ হাজার ৭১৭টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.২৪ শতাংশ এবং দৈনিক সংক্রমণের হার ১.৪৩ শতাংশ। গত ২১ দিন ধরে দৈনিক সংক্রমণের হার ২ শতাংশের কম আর ৫৬ দিন ধরে ৩ শতাংশের কম।
CG/CB/NS
(Visitor Counter : 125
প্রধানমন্ত্রীরদপ্তর
প্রধানমন্ত্রী ১৭ই ডিসেম্বর সর্বভারতীয় মেয়র সম্মেলনের উদ্বোধন করবেন
সম্মেলনের মূল ভাবনা: নিউ আর্বান ইন্ডিয়া
নয়াদিল্লি, ১৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী ১৭ই ডিসেম্বর সকাল ১০টা ৩০ মিনিটে ভিডিও কনফারেন্সের মাধ্যমে বারাণসীতে সর্বভারতীয় মেয়র সম্মেলনের উদ্বোধন করবেন এবং ভাষণ দেবেন। উত্তর প্রদেশের নগরোন্নয়ন দপ্তর এই সম্মেলনের আয়োজন করবে। বিভিন্ন রাজ্যের মেয়ররা সম্মেলনে অংশগ্রহণ করবেন। সম্মেলনের মূল ভাবনা নিউ আর্বান ইন্ডিয়া – ভারতের নতুন শহরাঞ্চল।
শহরাঞ্চলে সাধারণ মানুষের সহজ জীবনযাত্রা নিশ্চিত করতে প্রধানমন্ত্রী অগ্রাধিকার দেন। সরকার শহরের ভগ্নপ্রায় পরিকাঠামো এবং অপ্রতুল নাগরিক স্বাচ্ছন্দ্যের মতো সমস্যাগুলি থেকে বেরিয়ে আসার জন্য বিভিন্ন প্রকল্প ও উদ্যোগ গ্রহণ করেছে। উত্তর প্রদেশকে এক্ষেত্রে বিশেষ গুরুত্ব দেওয়া হচ্ছে। এই রাজ্যে বিগত পাঁচ বছরে শহরাঞ্চলে প্রচুর উন্নতি ও পরিবর্তন হয়েছে।
নগরোন্নয়নের উপর ১৭-১৯ ডিসেম্বর একটি প্রদর্শনীর আয়োজন করা হয়েছে। এই প্রদর্শনীতে কেন্দ্র ও উত্তর প্রদেশ সরকারের বিভিন্ন সাফল্য তুলে ধরা হয়েছে।
উত্তর প্রদেশের মুখ্যমন্ত্রী এবং কেন্দ্রীয় আবাসন ও নগরোন্নয়ন মন্ত্রী অনুষ্ঠানে উপস্থিত থাকবেন।
(CG/CB/SB
রাষ্ট্রপতিরসচিবালয়
শ্রী কে আর নারায়ণন’কে তাঁর জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ২৭ অক্টোবর, ২০২১
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে প্রাক্তন রাষ্ট্রপতি শ্রী কে আর নারায়ণন’কে তাঁর জন্মবার্ষিকীতে পুষ্পস্তবক অর্পণ করে শ্রদ্ধা জানান। এই উপলক্ষে রাষ্ট্রপতি ভবনের আধিকারিকরাও শ্রী নারায়ণনের প্রতিকৃতিকে পুষ্পস্তবক অর্পণ করে শ্রদ্ধা জানান।
CG/BD/SB
(Visitor Counter : 102
ক্রেতা, খাদ্যএবংগণবন্টনমন্ত্রক
প্রধানমন্ত্রী গরীব কল্যাণ অন্ন যোজনার চতুর্থ পর্যায়ে  সরকার ১৯৮.৭৮ লক্ষ মেট্রিক টন খাদ্যশস্য বরাদ্দ করেছে
এই কর্মসূচির চতুর্থ পর্যায়ে আটটি রাজ্য ইতিমধ্যেই খাদ্যশস্য সংগ্রহ শুরু করেছে, এখনও পর্যন্ত ১.০৬ লক্ষ মেট্রিক টন খাদ্যশস্য সংগৃহীত হয়েছে
প্রধানমন্ত্রী গরীব কল্যাণ অন্ন যোজনার তৃতীয় পর্যায়ে  সরকার সমস্ত রাজ্য / কেন্দ্রশাসিত অঞ্চলকে ৭৭.৪২ লক্ষ মেট্রিক টন খাদ্যশস্য বিনামূল্যে সরবরাহ করেছে
এই কর্মসূচির তৃতীয় পর্যায়ে মে-জুন, ২০২১ পর্যন্ত সময়ে ২৩টি রাজ্য / কেন্দ্রশাসিত অঞ্চল পুরো বরাদ্দ সংগ্রহ করেছে
নয়াদিল্লি, ২৯ জুন, ২০২১
করোনা ভাইরাসের ফলে অর্থনীতিতে যে বাধা-বিপত্তি দেখা দিয়েছে তাতে দরিদ্র মানুষের সমস্যা দূর করতে সরকার প্রধানমন্ত্রী গরীব কল্যাণ অন্ন যোজনা  কর্মসূচির কথা ঘোষণা করে। এই কর্মসূচিতে জাতীয় খাদ্য সুরক্ষা আইনের আওতায় সমস্ত সুফলভোগীকে মে ও জুন মাসে ব্যক্তিপিছু মাসিক ৫ কেজি করে খাদ্যশস্য বিনামূল্যে বন্টন করা হয়েছে।
কেন্দ্রীয় সরকার প্রধানমন্ত্রী গরীব কল্যাণ অন্ন যোজনার মেয়াদ আরও পাঁচ মাস, অর্থাৎ জুলাই থেকে নভেম্বর পর্যন্ত বাড়িয়েছে। এজন্য কর্মসূচির চতুর্থ পর্যায়ে জুলাই থেকে নভেম্বর পর্যন্ত সময়ে আরও ১৯৮.৭৮ লক্ষ মেট্রিক টন খাদ্যশস্য বরাদ্দ করা হয়েছে।
প্রধানমন্ত্রী গরীব কল্যাণ অন্ন যোজনার চতুর্থ পর্যায়ে  ইতিমধ্যেই আটটি রাজ্য তাদের প্রাপ্য খাদ্যশস্য সংগ্রহ শুরু করেছে। গতকাল পর্যন্ত এই রাজ্যগুলি ১.০৬ লক্ষ মেট্রিক টন খাদ্যশস্য সংগ্রহ করেছে।
প্রধানমন্ত্রী গরীব কল্যাণ অন্ন যোজনার তৃতীয়  পর্যায়ে গতকাল পর্যন্ত ভারতীয় খাদ্য নিগম ৩৬টি রাজ্য / কেন্দ্রশাসিত অঞ্চলকে বিনামূল্যে ৭৭.৪২ লক্ষ মেট্রিক টন খাদ্যশস্য সরবরাহ করেছে। পশ্চিমবঙ্গ সহ ২৩টি রাজ্য ও কেন্দ্রশাসিত অঞ্চল তাদের প্রাপ্য বরাদ্দের পুরোটাই সংগ্রহ করেছে। এই কর্মসূচির আওতায় প্রাপ্য বরাদ্দের খাদ্যশস্য সংগ্রহের শেষ তারিখ আগামী ৩০ জুন।
ভারতীয় খাদ্য নিগম  সমস্ত রাজ্য ও কেন্দ্রশাসিত অঞ্চলগুলিতে সুষ্ঠুভাবে খাদ্যশস্য সরবরাহ করছে। নিগম দৈনিক ভিত্তিতে গড়ে প্রায় ৪৫টি রেকে করে গত ১ মে থেকে ২,৬০৮টি খাদ্যশস্য বোঝাই রেক বিভিন্ন রাজ্যে পাঠিয়েছে।
প্রধানমন্ত্রী গরীব কল্যাণ অন্ন যোজনার সফল রূপায়ণের জন্য ভারতীয় খাদ্য নিগম ইতিমধ্যেই সমস্ত রাজ্য ও কেন্দ্রশাসিত অঞ্চলে পর্যাপ্ত পরিমাণে খাদ্যশস্যের মজুত নিশ্চিত করেছে। বর্তমানে কেন্দ্রীয় পুলের আওতায় ৫৯১ লক্ষ মেট্রিক টন গম এবং ২৯৫ লক্ষ মেট্রিক টন চাল সহ মোট ৮৮৬ লক্ষ মেট্রিক টন খাদ্যশস্য রয়েছে।
CG/BD/DM/
(Visitor Counter : 110
বিজ্ঞানওপ্রযুক্তিমন্ত্রক
গবেষণায় প্রাপ্ত বিভিন্ন বয়সী নক্ষত্রের একসঙ্গে থাকার তথ্যের মাধ্যমে আকাশগঙ্গা ছায়াপথের বিবর্তনের ধারণা
নয়াদিল্লী, ২২ জুন, ২০২০
আমাদের ছায়াপথে যেসব নক্ষত্রগুলি রয়েছে তারা আণবিক মেঘের থেকে সৃষ্টি। ধারণা করা হয় আমাদের ছায়াপথের বেশিরভাগ নক্ষত্রই একজোট হয়ে থাকে এবং এর মধ্য দিয়ে এক একটি নক্ষত্র তৈরি হওয়ার রহস্য সম্পর্কে ধারণা পাওয়া গেছে। একসঙ্গে অনেকগুলি নক্ষত্র যখন এক জায়গায় থাকে তখন স্বাভাবিকভাবেই তাদের মধ্যে এক রকমের মাধ্যাকর্ষণ কাজ করে। এই ধরণের নক্ষত্র তৈরির সময় তাদের প্রাথমিক ভর সম্পর্কে ধারণা পেতে আর্যভট্ট রিসার্চ ইন্সটিটিউট অফ অবজারভেশনাল সায়েন্সেস এর জ্যোর্তিবিজ্ঞানীরা গবেষণা চালিয়ে দেখেছেন যে একই জায়গায় বিভিন্ন বয়সী নক্ষত্র একসঙ্গে থাকতে পারে। কেন্দ্রের বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা এআরআইইএস-এর বিজ্ঞানীরা এনজিসি ৩৮১, এনজিসি ২৩৬০ এবং বার্কলে ৬৮ নক্ষত্রগুচ্ছের মধ্যে পরীক্ষা-নিরীক্ষা চালান। হিমালয়ের দেবস্থলে ১.৩ মিটার টেলিস্কোপের মাধ্যমে তাঁরা দেখেছেন এনজিসি ২৩৬০ নক্ষত্রগুচ্ছের মধ্যে ২টি আলাদা বিবর্তন সংগঠিত হয়েছে যা ছায়াপথে অন্য নক্ষত্রে সচরাচর নজরে আসেনি। ধারণা করা হয় যেসমস্ত নক্ষত্রগুলির ভর খুব কম হয় তারা ওই নক্ষত্রগুচ্ছ থেকে বেরিয়ে আসে এবং আমাদের সূর্যের মতো মুক্তভাবে মহাকাশে ঘোরাঘুরি করে। নক্ষত্রগুচ্ছের মধ্যে এই পরীক্ষাগুলি চালিয়ে বিজ্ঞানীরা আরও কিছু নক্ষত্রগুচ্ছের বিষয়েও স্পষ্ট ধারণা পেয়েছেন যা আকাশগঙ্গা ছায়াপথের বিষয়ে স্পষ্ট ধারণা দেয়।
(CG/CB/NS
কেন্দ্রীয়মন্ত্রিসভা
ইন্ডিয়ান ইনস্টিটিউট অফ ইনফরমেশন টেকনলজি আইন  বিল, ২০২০-তে কেন্দ্রীয় মন্ত্রিসভার অনুমোদন
নয়াদিল্লি, ৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ নিম্নলিখিত বিষয়গুলির অনুমোদন দেওয়া হয় :
i. ইন্ডিয়ান ইনস্টিটিউট অফ ইনফরমেশন টেকনলজি আইন  বিল, ২০২০ অনুমোদনের প্রস্তাবনা।
ii. সরকারি-বেসরকারি অংশীদারিত্বে গড়া ২০টি আইআইআইটি-র প্রত্যেকটিতে একটি করে অনুমোদন পরবর্তীতে মোট ২১টি ডিরেক্টরের পদ ও কুর্নুলের আইআইআইটিডিএম -এর জন্য একজন ডিরেক্টরের পদ সৃষ্টির সিদ্ধান্ত।
iii. সরকারি-বেসরকারি অংশীদারিত্বে গড়া ২০টি আইআইআইটি-র প্রত্যেকটিতে অনুমোদন পরবর্তীতে একটি করে মোট ২১টি রেজিস্ট্রারের পদ ও কুর্নুলের আইআইআইটিডিএম -এর জন্য একজন রেজিস্ট্রারের পদ সৃষ্টির সিদ্ধান্ত
প্রভাব
এই বিলের ফলে বর্তমানের ১৫টি ইন্ডিয়ান ইনস্টিটিউট অফ ইনফরমেশন টেকনলজি বা আইআইআইটি-র পাশাপাশি, ‘জাতীয় গুরুত্বপূর্ণ প্রতিষ্ঠান’ হিসেবে বাকি পাঁচটি আইআইআইটি-র ডিগ্রি প্রদানের ক্ষমতা থাকবে। এই আইআইআইটি-গুলি সরকারি-বেসরকারি অংশীদারিত্বে গড়ে উঠবে। এর ফলে এইসব প্রতিষ্ঠানগুলি ব্যাচেলার অফ টেকনলজি  অথবা মাস্টার অফ টেকনলজি  বা পিএইচডি দিতে পারবে। এতে দেশে তথ্য-প্রযুক্তি ক্ষেত্রে গবেষণার জন্য ছাত্রছাত্রীদের আকৃষ্ট করার সুযোগ তৈরি হবে।
বিস্তারিত
i. ২০১৪ সালের এবং ২০১৭ সালের মূল আইনের সংশোধন করে ইন্ডিয়ান ইনস্টিটিউট অফ ইনফরমেশন টেকনলজি আইন  বিল, ২০২০ পেশ করা হবে।
ii. সুরাট, ভোপাল, ভাগলপুর, আগরতলা এবং রায়চুরে সরকারি-বেসরকারি অংশীদারিত্বে তৈরি পাঁচটি ইন্ডিয়ান ইনস্টিটিউট অফ ইনফরমেশন টেকনলজিকে বিধিবদ্ধ মর্যাদাদান এবং ২০১৭ সালের ইন্ডিয়ান ইনস্টিটিউট অফ ইনফরমেশন টেকনলজি  আইন অনুসারে, বাকি ১৫টি ইন্ডিয়ান ইনস্টিটিউট অফ ইনফরমেশন টেকনলজির মতো এই পাঁচটি প্রতিষ্ঠানও জাতীয় গুরুত্বপূর্ণ প্রতিষ্ঠান হিসেবে ঘোষিত হবে।
সুরাট, ভোপাল, ভাগলপুর, আগরতলা এবং রায়চুরে এই পাঁচটি আইআইআইটি-কে এখন থেকে বাকি ১৫টি আইআইআইটি-র মতো সরকারি-বেসরকারি অংশীদারিত্বের মাধ্যমে পরিচালনার জন্য আইআইআইটি  আইন, ২০১৭-র আওতাভুক্ত করা হল। ২০১৪-র আইআইআইটি আইন অনুযায়ী আইআইআইটিডিএম কুর্নুল, আইআইআইটি এলাহাবাদ, আইআইআইটিএম গোয়ালিয়র, আইআইআইটিডিএম জব্বলপুর, আইআইআইটিডিএম কাঞ্চিপুরমের মতো কাজ করবে। এই আইআইআইটি-গুলিতে ডিরেক্টর এবং রেজিস্ট্রারের পদ ইতিমধ্যেই রয়েছে। বর্তমান প্রস্তাবটি এঁদের অতিরিক্ত আর্থিক বোঝা ছাড়াই স্বীকৃতি দেবে।
প্রেক্ষাপট
i. দেশের তথ্যপ্রযুক্তিতে গবেষণা এবং উচ্চশিক্ষাকে উৎসাহিত করার লক্ষ্যে এই আইআইআইটি-গুলি কাজ করবে।
ii. বর্তমান পরিকল্পনা অনুসারে, ২০১০-এর ২৬ অক্টোবর কেন্দ্রীয় মন্ত্রিসভার অনুমোদনক্রমে ২০টি নতুন আইআইআইটি সরকারি-বেসরকারি অংশীদারিত্বে গড়ে ওঠার কাজ চলছে। ইতিমধ্যেই ১৫টি আইআইআইটি ২০১৭ সালের আইআইআইটি  আইনের আওতায়ভুক্ত হয়েছে। বাকি পাঁচটি আইআইআইটি-কে আইনের তপশিল অনুসারে অন্তর্ভুক্ত করা হবে।
২০১৪ সালের দ্য ইন্ডিয়ান ইনস্টিটিউট অফ ইনফরমেশন টেকনলজি আইন এবং ২০১৭ সালের দ্য ইন্ডিয়ান ইনস্টিটিউট অফ টেকনলজি  আইনের মাধ্যমে কেন্দ্র তথ্যপ্রযুক্তি ক্ষেত্রে সম্ভাব্য চ্যালেঞ্জগুলির মোকাবিলায় উদ্যোগী হয়েছে।
SSS/CB/DM
(Visitor Counter : 93
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলাদের ৭৬ কেজি কুস্তিতে ব্রোঞ্জ পদক জয়ী পূজা সিহাগ’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে কমনওয়েলথ ক্রীড়া প্রতিযোগিতায় মহিলাদের ৭৬ কেজি কুস্তিতে ব্রোঞ্জ পদক জয়ী পূজা সিহাগ’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “পূজা সিহাগ নিজেকে একজন প্রতিভাবান কুস্তিগীর হিসাবে প্রতিষ্ঠিত করেছেন। তিনি অনেক চ্যালেঞ্জের সম্মুখীন হয়েছেন। কিন্তু, তাঁর অদম্য মানসিকতাকে ধন্যবাদ। ২০২২ – এর কমনওয়েলথ ক্রীড়া প্রতিযোগিতায় তিনি ব্রোঞ্জ পদক জয় করেছেন। তাঁকে অনেক অভিনন্দন। আমি নিশ্চিত, আগামী দিনেও তিনি দেশকে গর্বিত করবেন। #Cheer4India"।
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নয়াদিল্লী, ১৭ জুন, ২০২১
৭১ দিন পর দেশে সক্রিয় রোগীর সংখ্যা কমে দাঁড়িয়েছে ৮ লক্ষ ২৬ হাজার ৭৪০ জন। গত ২৪ ঘণ্টায় ৬৭ হাজার ২০৮ জন নতুন করে করোনা আক্রান্ত হয়েছেন। এ পর্যন্ত আরোগ্যলাভ করেছেন ২ কোটি ৮৪ লক্ষ ৯১ হাজার ৬৭০ জন। ২৪ ঘণ্টায় সুস্থ হয়েছেন ১ লক্ষ ৩ হাজার ৫৭০ জন। এই নিয়ে টানা ৩৫ দিন দৈনিক আক্রান্তের তুলনায় আরোগ্যের সংখ্যা বেশি।
দেশে আরোগ্যের হার বৃদ্ধি পেয়ে ৯৫.৯৩ শতাংশ হয়েছে। সাপ্তাহিক সংক্রমণের হার ৫ শতাংশের নিচে নেমে এসে বর্তমানে ৩.৯৯ শতাংশে দাঁড়িয়েছে। এই নিয়ে টানা ১০ দিন দৈনিক সংক্রমণের হার ৩.৪৮ শতাংশ রয়েছে। করোনার নমুনা পরীক্ষার সংখ্যা বেড়েছে। এ পর্যন্ত মোট ৩৮ কোটি ৫২ লক্ষ নমুমা পরীক্ষা করা হয়েছে। দেশব্যাপি টিকাকরণ অভিযানের আওতায় এ পর্যন্ত ২৬ কোটি ৫৫ লক্ষেরও বেশি ব্যক্তিকে টিকার ডোজ দেওয়া হয়েছে।
CG/SS/NS
(
প্রধানমন্ত্রীরদপ্তর
এশিয়ান গেমস্ – এ মহিলাদের তিরন্দাজীর কম্পাউন্ড দলগত বিভাগে স্বর্ণ পদক জয়ীদের অভিনন্দন প্রধানমন্ত্রীর
নয়াদিল্লি, ০৫ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-তে আয়োজিত এশিয়ান গেমস্ – এ মহিলাদের তিরন্দাজীর কম্পাউন্ড দলগত বিভাগে স্বর্ণ পদক জয়ী জ্যোতি সুরেখা ভেন্নাম, পরমিত কউর এবং অদিতি গোপীচাঁদ-কে অভিনন্দন জানিয়েছেন।
এক্স পোস্ট বার্তায় প্রধানমন্ত্রী বলেছেন, “ভারতীয় মহিলা তিরন্দাজরা কম্পাউন্ড দলগত বিভাগে স্বর্ণ পদক জয় করেছেন! জ্যোতি সুরেখা ভেন্নাম, পরমিত কউর এবং অদিতি গোপীচাঁদ-কে তাঁদের দুর্দান্ত ফলাফলের জন্য অভিনন্দন। তাঁদের নিষ্ঠা ও অবিচল লক্ষ্য দেশকে গর্বিত করেছে। এই জয় তাঁদের দক্ষতা ও দলগত ফলাফলের বিশেষ নিদর্শন”।
PG/PM/SB
(